**Preparació de l’entorn d’accés a una BD MySQL amb Retrofit**

Per executar l’exemple de MySQLRetrofit necessiteu preparar el següent entorn:

A la màquina on executeu el terminal mòbil instal·lar el programa XAMPP amb els serveis MySQL i PHPMyadmin. També podeu instal·lar el motor de MySQL per separat des del Terminal.

Una vegada hagueu instal·lat el PHPMyadmin i el Mysql accediu-hi mitjançant <https://localhost/phpmyadmin> i creeu la base de dades amb el fitxer programadors.sql. El propietari d’aquesta BD ha de ser l’usuari ‘usuari’ i la contrasenya si no la voleu canviar és ‘123456’. Si feu canvis de l’usuari i/o la contrasenya haureu de modificar el fitxer db.php. Els permisos mínims per treballar amb la BD que necessita l’usuari ‘usuari’ són els següents:

SELECT, INSERT, UPDATE, DELETE, CREATE, DROP, FILE, INDEX, ALTER, CREATE TEMPORARY TABLES, CREATE VIEW, EVENT, TRIGGER, SHOW VIEW, CREATE ROUTINE, ALTER ROUTINE, EXECUTE

i el nom del servidor %

Tant si executeu Isard, com si feu servir el portàtil o el disc extern heu d’especificar la vostra IP, encara que sigui la connexió a la mateixa màquina l’emulador Android es considera un dispositiu diferent de la màquina sobre la que s’executa i no valdrà una connexió localhost en cap cas. Per saber quina IP teniu podeu executar des d’un terminal Windows ipconfig i amb Ubuntu ifconfig. Si utilitzeu Isard la IP vàlida és la de la que té el format 192.168.x.x. Aquesta IP l’haureu d’indicar als fitxers de l’aplicació ApiService.java i MainActivity.java i al fitxer PHP db.php.

A la carpeta htdocs de XAMPP hi haureu d’ubicar els fitxers PHP db.php i get\_data.php amb les modificacions necessàries. Si voleu modificar una consulta heu de modificar-la a get\_data.php

Per fer efectiva qualsevol modificació dels fitxers PHP cal aturar els serveis i tornar-los a engegar.

Verifiqueu que heu fet totes les modificacions de configuració i que els serveis estan engegats abans d’executar l’emulador.